Η **Aerion Corporation** είναι αμερικάνικη εταιρεία κατασκευής αεροσκαφών με έδρα το Ρίνο στη Νεβάδα των ΗΠΑ. Ιδρύθηκε από τον Αμερικάνο δισεκατομμυριούχο Ρόμπερτ Μπας.

Από το 2004, η εταιρεία αναπτύσσει ένα υπερηχητικό τζετ 10 επιβατών με στόχο να μειωθεί η διάρκεια των διατλαντικών πτήσεων κατά τρεις ώρες. Αυτό γίνεται εφικτό μέσω της τεχνολογίας «Boomless Cruise», η οποία εκμεταλλεύεται ένα γνωστό ατμοσφαιρικό φαινόμενο που ονομάζεται «Mach Cut Off», κατά το οποίο η ηχητική έκρηξη (αγγλ. *sonic boom*) διαθλάται σε πυκνότερα και θερμότερα στρώματα αέρα και έτσι δεν φτάνει στο έδαφος. Αναμένεται να είναι το πρώτο υπερηχητικό αεροσκάφος χωρίς μετακαυστήρα (αγγλ. *afterburner*) για τη μείωση των εκπομπών ρύπων και επίσης το πρώτο που θα λειτουργεί με βιοκαύσιμα.

Ιστορία
-------

Η Aerion Corporation ιδρύθηκε το 2003 από έναν δισεκατομμυριούχο από το Τέξας, ονόματι Ρόμπερτ Μπας, ως «στάρταπ» δηλαδή μια νεοσύστατη εταιρεία, με στόχο την εμπορευματοποίηση της υπερηχητικής αεροπορικής τεχνολογίας. Η εταιρεία ξεκίνησε να αναπτύσσει υπερηχητικά ιδιωτικά αεροσκάφη το 2004. Η αυξημένη ζήτηση από διάφορους κατασκευαστές αεροσκαφών για την τεχνογνωσία της Aerion στον τομέα της φυσικής στρωτής ροής (αγγλ. NLF, **N**atural **L**aminar **F**low), οδήγησε την εταιρεία στην ίδρυση της Aerion Technologies Corporation (*ελεύθερη μετάφραση:* Εταιρεία Τεχνολογιών Aerion), μιας ιδιόκτητης θυγατρικής της, τον Μάιο του 2011. Κατά τη διάρκεια των τελευταίων 10 ετών, η Aerion έχει αναπτύξει εκτεταμένα δεδομένα από δοκιμές στον τομέα της φυσικής στρωτής ροής (NLF) και μεθόδους για τη βελτιστοποίηση της εφαρμογής της τεχνολογίας αυτής στο σχεδιασμό αεροσκαφών. Η τεχνολογία NLF της Aerion Technologies μπορεί να διευκολύνει τους κατασκευαστές αεροσκαφών να αυξήσουν τα όρια ταχύτητας και αποδοτικότητας για τα πολιτικά και στρατιωτικά αεροσκάφη της επόμενης γενιάς.

Τον Μάιο του 2015, ο Έρνεστ (Έρνι) Έντουαρντς, πρώην πρόεδρος της «Embraer Executive Jets», διορίστηκε διευθύνων σύμβουλος της Aerion, ενώ ο πρώην επικεφαλής μηχανικός Gulfstream G650, Μάικ Χίντερμπεργκερ προήχθη σε ανώτερο αντιπρόεδρο για την ανάπτυξη αεροσκαφών.

Τον Μάρτιο του 2018, ο Τομ Βάις, πρώην πρόεδρος της κλάδου Αεροδιαστημικών Συστημάτων της «Northrop Grumman», διορίστηκε Πρόεδρος και Διευθύνων Σύμβουλος Επιχειρήσεων (COO). Στις 5 Φεβρουαρίου 2019, ο Πρόεδρος του Διοικητικού Συμβουλίου Ρόμπερτ Μπας αντικαταστάθηκε από τον Τομ Βάις, ο οποίος πήρε τη θέση του Προέδρου μετά την ανακοίνωση της συνεργασίας μεταξύ της Boeing και της Aerion.

Τον Απρίλιο του 2020, η εταιρεία ανακοίνωσε την κατασκευή μιας μονάδας παραγωγής, κόστους 300 εκατομμυρίων δολαρίων, κοντά στο Ορλάντο της Φλόριντα και τη μετεγκατάσταση των κεντρικών της γραφείων στην πανεπιστημιούπολη του Aerion Park. Ξεκίνησε την ανάπτυξη δυνατοτήτων ουδέτερων ισοζυγίων άνθρακα (αγγλ. *carbon-neutral*) για το τζετ «AS2» μέσω της τεχνολογίας άμεσης δέσμευσης αέρα (αγγλ. *direct air capture*) σε μια συμφωνία το 2020 με την Carbon Engineering. Τον Ιούλιο του 2020, η Aerion συνεργάστηκε με την Jetex για τη καθιέρωση ταξιδιωτικών διακανονισμών για επιβάτες του «AS2».

Παραπομπές
----------

1. ↑  Aereon (2021). «Leadership team». *aerionsupersonic.com*. Αρχειοθετήθηκε από το πρωτότυπο στις 12 Δεκεμβρίου 2020. Ανακτήθηκε στις 3 Μαρτίου 2021.
2. ↑  «RECOVERING YOUR TIME RESPECTING OUR PLANET». airsupersonic. Αρχειοθετήθηκε από το πρωτότυπο στις 12 Δεκεμβρίου 2020. Ανακτήθηκε στις 15 Μαΐου 2021.
3. ↑  «Billionaire Bass's Supersonic Jet Dream Wins Boeing Backing» (στα Αγγλικά). 5 Φεβρουαρίου 2019.
4. 1 2  Graeme Paton. «Flight times to New York could be almost halved by first supersonic crossing of Atlantic since Concorde» (στα Αγγλικά). The Times. Ανακτήθηκε στις 9 Μαρτίου 2021.
5. ↑  Cameron Frew. «Supersonic Jet Taking Off in 2021 Will Get You From London To New York In 3 Hours» (στα Αγγλικά). UNILAD. Αρχειοθετήθηκε από το πρωτότυπο στις 29 Ιουλίου 2021. Ανακτήθηκε στις 9 Μαρτίου 2021.
6. ↑  «THE FIRST AIRCRAFT IN HISTORY TO FLY SUPERSONIC WITHOUT A BOOM REACHING THE GROUND». *aerionsupersonic.com*. 2021. Αρχειοθετήθηκε από το πρωτότυπο στις 8 Μαΐου 2021.
7. ↑  Michael Verdon. «Inside the Race to Launch the First 'Boomless,' Carbon-Neutral Supersonic Jet» (στα Αγγλικά). Robb Report. Ανακτήθηκε στις 9 Μαρτίου 2021.
8. ↑  «Boeing joins Fort Worth's Robert Bass in push to build supersonic business jet» (στα Αγγλικά). The Dallas Morning News. Ανακτήθηκε στις 9 Μαρτίου 2021.
9. ↑  Rob Mark. «Boeing Invests in Aerion SST» (στα Αγγλικά). Flying. Ανακτήθηκε στις 11 Φεβρουαρίου 2021.
10. ↑  Michael Verdon. «Inside the Race to Launch the First 'Boomless,' Carbon-Neutral Supersonic Jet» (στα Αγγλικά). Robb Report. Ανακτήθηκε στις 11 Φεβρουαρίου 2021.
11. ↑  Croft, John (16 Μαΐου 2011). «EBACE: Aerion seeks fresh revenue stream». *FlightGlobal*. Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 15 Μαΐου 2021.
12. ↑  «Aerion announces promotions and new senior staff positions» (στα Αγγλικά). *SP's Aviation*. 18 Μαΐου 2015. .
13. ↑  «Συνεργασία Boeing-Aerion για το πρώτο υπερηχητικό business τζετ». *naftemporiki*. 6 Φεβρουαρίου 2019. Αρχειοθετήθηκε από το πρωτότυπο στις 8 Μαΐου 2021. .
14. ↑  Daniel McCoy (28 Απριλίου 2020). «Supersonic business jet with Wichita ties chooses manufacturing home» (στα Αγγλικά). Wichita Business Journal. Ανακτήθηκε στις 28 Απριλίου 2020.
15. ↑  James Temple. «How carbon-sucking machines could cut aviation emissions» (στα Αγγλικά). MIT Technology Review. Ανακτήθηκε στις 8 Ιουλίου 2020.
16. ↑  Kerry Lynch. «Aerion Forms Partnership with Jetex» (στα Αγγλικά). AIN Online. Ανακτήθηκε στις 21 Ιουλίου 2020.